LATVIJAS FRISBIJA ČEMPIONĀTS 2021

JAUKTAJĀ GRUPĀ

**SACENSĪBU IZSPĒLES KĀRTĪBA**

1. **Laukums**
	1. Spēles notiek uz 2 laukumiem
	2. Spēles laukuma segums - dabīgais zāliens.
	3. Spēles laukuma izmēri:
		1. spēles laukums - 100m x 32m;
		2. gala zonas - 18m x 32m;
		3. *brick* punkts - 18m attālumā no zonas līnijas.

*\*spēles laukumu izmērs var nedaudz mainīties*

1. **Spēles laika ierobežojumi**
	1. Grupas spēles:
		1. Spēles ilgums – 75 min.
		2. Maksimālā punktu robeža – 15 punkti.
		3. Puslaika pārtraukums sākās, kad kāda no komandām sasniedz 8 punktu atzīmi, bet, ja pēc 40 nospēlētām min. neviena komanda nav sasniegusi 8 punktu robežu, tad izspēlē tekošo punktu un pie lielākā punktu skaita pieskaita 1, tādējādi nosakot jauno puslaika punktu limitu. Spēle turpinās kamēr kāda no komandām sasniedz šo limitu.
		4. Katrai komandai viens minūtes pārtraukums katrā puslaikā
	2. Spēles par vietu:
		1. Spēles ilgums 100 minūtes.
		2. Maksimālā punktu robeža – 15 punkti.
		3. Puslaika pārtraukums sākās, kad kāda no komandām sasniedz 8 punktu atzīmi, bet, ja pēc 55 nospēlētām min. neviena komanda nav sasniegusi 8 punktu robežu, tad izspēlē tekošo punktu un pie lielākā punktu skaita pieskaita 1, tādējādi nosakot jauno puslaika punktu limitu. Spēle turpinās, kamēr kāda no komandām sasniedz šo limitu.
		4. Katrai komandai divi minūtes pārtraukumi katrā puslaikā
	3. Laika limiti
		1. Ja tiek sasniegts spēles laika limits (nospēlētas attiecīgi 75 vai 100 minūtes), tad izspēlē tekošo punktu. Ja pēc tekošā punkta izspēles nav sasniegts punktu limits (15 punkti), tad lielākajam punktu skaitam pieskaita 1 un tādējādi nosaka jauno punktu limitu *(piem., pēc nospēlētām 100 minūtēm rezultāts 9:11, izspēlē tekošo punktu – rezultāts kļūst 10:11, spēle līdz 12 punkti)*.
		2. Puslaika pārtraukums ilgst 7 minūtes.
		3. Minūtes pārtraukums ilgst 75 sekundes.
		4. Ja iepriekšējā spēle beidzas vēlāk, kā grafikā noteikts, tad komandām jābūt gatavām uzsākt spēli uzreiz pēc iepriekšējās spēles beigām.
	4. Spēles stafi kontrolē:
		1. spēles laiku;
		2. puslaika pārtraukuma laiku;
		3. minūtes pārtraukuma laiku;
		4. laiku starp punktiem.
	5. Pārējie laika ierobežojumi, kas nav minēti punktā 2.3. , no spēles stafu puses netiek kontrolēti; par to ievērošanu jārūpējas pašiem spēlētājiem.
2. **Komandu izsējums:**
	1. Komandas tiek izsētas, balstoties uz iepriekšējā gada rezultātiem, sekojošā prioritārā secībā:
		1. klubu 1. komandas pēc pagājušā gada rezultātiem; pēc tam klubu 2. komandas pēc pagājušā gada rezultātiem; utt.;
		2. ja kluba komanda tiek pārstāvēta pirmo reizi, tad tā tiek izsēta kā pēdējā atbilstoši savai kārtai – ja tā ir kluba 1. komanda, tad starp pirmajām komandām; ja tā ir kluba 2. komanda, tad starp otrajām komandām; utt.;
		3. ja pirmo reizi piedalās vairāki klubi, tad organizatori var lemt par attiecīgo klubu komandu savstarpējo izsējumu pēc saviem ieskatiem;
		4. komanda, kas netiek pieteikta no kluba, tiek uzskatīta par kluba 1. komandu.
3. **Čempionāta izspēle**
	1. Komandas izspēlē grupas spēles
	2. Komandas, balstoties uz rezultātiem grupā, izspēlēs spēli par vietu:
		1. Grupas 5. un 6. vietas komanda spēlēs par 5.vietu
		2. Grupas 3. un 4. vietas komanda spēlēs par 3. vietu
		3. Grupas 1. un 2. vietas komanda spēlēs par 1. vietu
4. **Dzimumu rotācija (**
	1. A versija pēc WFDF pielikuma, kas stājās spēkā 2021.gada 1.janvārī. Spēles sākumāpēc pirmās diska izlozes, komandas vēlreiz veic izlozi ar disku, komanda, kura uzvar šajā izlozē, nosaka, kāda dzimuma attiecība būs pirmajā punktā, attiecīgi otrajā un trešajā punktā dzimumu attiecība ir pretēja kā pirmajā punktā, un ceturtajā, piektajā punktā dzimumu rotācija ir tāda pati kā pirmajā punktā. Šāda dzimumu rotācijas maiņa ik pēc diviem punktiem tiek turpināta līdz spēlēs beigām un puslaika pārtraukums dzimuma rotāciju neietekmē.

**Visi noteikumi attiecībā uz sacensību izspēli, kas nav atrunāti šajā dokumentā vai arī sacensību nolikumā, atbilst Pasaules Frisbija federācijas (*World Flying Disc Federation*) noteikumiem (stājās spēkā 2021.gada 1.janvārī) un to pielikumam (stājās spēkā 2021.gada 1.janvārī)!**